7. ข้อพิพาททางกฎหมาย

บริษัทย่อย บริษัท อาดามัส เอ็กซ์ตร้า ล้าจช์ จำกัด (“XL”) (“บริษัท”)
ได้ฟ้องร้องเรียกค่าเสียหายจากบริษัท เอเชีย เทเลวิชั่น แอนด์ มีเดีย จำกัด ซึ่งบริษัทได้ว่าจ้าง
สำนักงานกฎหมายสุธี เป็นทนายยื่นฟ้อง ซึ่งมีคดีความที่เกี่ยวข้องรวม 4 คดี โดยมีรายละเอียดดังนี้

1. คดีแพ่ง คดีหมายเลขดำที่ 6655/2552 (คดีหมายเลขแดงที่ 4884/2553) ของศาลแพ่ง
ระหว่างบริษัท อาดามัส เอ็กซ์ตร้า ล้าจช์ จำกัด โจทก์ บริษัท เอเชีย เทเลวิชั่น แอนด์ มีเดีย
จำกัด จำเลย ข้อหา ผิดสัญญา เรียกค่าบริการค้างชำระ จำนวนทุนทรัพย์ 12,032,685.60 บาท
(สิบสองล้านสามหมื่นสองพันหกร้อยแปดสิบห้าบาทหกสิบสตางค์)

คดีดังกล่าวศาลชั้นต้นมีคำพิพากษาตามสัญญาประนีประนอมยอมความเมื่อวันที่ 18 พฤศจิกายน 2553
โดยพิพากษาให้จำเลยชำระต้นเงินจำนวน 11,459,700 บาท
(สิบเอ็ดล้านสี่แสนห้าหมื่นเก้าพันเจ็ดร้อยบาทถ้วน)
หากจำเลยผิดนัดไม่ชำระหนี้ตามสัญญาประนีประนอมให้ถือว่าจำเลยผิดนัดทั้งหมด
และโจทก์บังคับคดีได้ทันที และนอกจากต้นเงินที่จำเลยต้องชำระแก่โจทก์แล้ว
จำเลยต้องชำระดอกเบี้ยตามฟ้องจำนวน 464,232 บาท
(สี่แสนหกหมื่นสี่พันสองร้อยสามสิบสองบาทถ้วน) และดอกเบี้ยระหว่างผิดนัดในอัตราร้อยละ 7.5
ต่อปี ของต้นเงินที่ยังค้างชำระ คำนวณนับถัดจากวันฟ้องเป็นต้นไป (ฟ้องวันที่ 11 ธันวาคม 2552)
จนกว่าจำเลยจะชำระเสร็จแก่โจทก์ คดีดังกล่าวถึงที่สุดแล้ว ปัจจุบันอยู่ระหว่างดำเนินการบังคับคดี

2. คดีแพ่ง คดีหมายเลขดำที่ ท.30/2554 ของศาลแพ่ง ระหว่างบริษัท อาดามัส เอ็กซ์ตร้า ล้าจช์
จำกัด โจทก์ บริษัท เอเชีย เทเลวิชั่น แอนด์ มีเดีย จำกัด จำเลย บริษัท เอช พลัส แชนแนล
คอร์ปอเรชั่น จำกัด
ผู้ร้องขอให้ปล่อยทรัพย์สินโจทก์นำยึดตามรายงานการยึดทรัพย์ของเจ้าพนักงานบังคับคดีลงวันที่ 4
พฤษภาคม 2554 รวม 4 รายการ จำนวนทุนทรัพย์ 9,000 บาท (เก้าพันบาทถ้วน)
ปัจจุบันคดีดังกล่าวอยู่ระหว่างพิจารณา โดยศาลนัดไต่สวนคำร้องผู้ร้องในวันที่ 20 มีนาคม 2555
เวลา 9.00 – 16.30 น.

3. คดีแพ่ง คดีหมายเลขดำที่ ท.31/2554 ของศาลแพ่ง ระหว่างบริษัท อาดามัส เอ็กซ์ตร้า ล้าจช์
จำกัด โจทก์ บริษัท เอเชีย เทเลวิชั่น แอนด์ มีเดีย จำกัด จำเลย นางสาวยุวดี บุญครอง ผู้ร้อง
ร้องขอให้ปล่อยทรัพย์สินโจทก์นำยึดตามรายงานการยึดทรัพย์ของเจ้าพนักงานบังคับคดีลงวันที่ 4
พฤษภาคม 2554 รวม 6 รายการ คิดเป็นราคาทรัพย์ 130,000 บาท (หนึ่งแสนสามหมื่นบาทถ้วน)
และขอคืนเงินที่ได้ชำระให้กับโจทก์จำนวน 200,000 บาท (สองแสนบาทถ้วน)
รวมจำนวนทุนทรัพย์ทั้งสิ้น 330,000 บาท (สามแสนสามหมื่นบาทถ้วน)
ปัจจุบันคดีดังกล่าวอยู่ระหว่างพิจารณา โดยศาลนัดไต่สวนคำร้องผู้ร้องในวันที่ 20 มีนาคม 2555
เวลา 9.00 -16.30 น.

4. คดีแพ่ง คดีหมายเลขดำที่ ช.841/2554 ของศาลแขวงพระนครเหนือ ระหว่างบริษัท อาดามัส
เอ็กซ์ตร้า ล้าจช์ จำกัด โจทก์ บริษัท เอเชีย เทเลวิชั่น แอนด์ มีเดีย จำกัด จำเลยที่ 1
นางสาวยุวดี บุญครองจำเลยที่ 2
ในข้อหาความผิดตามพระราชบัญญัติว่าด้วยความผิดอันเกิดจากการใช้เช็ค
มูลค่าความเสียหายตามเช็คจำนวน 600,000 บาท (หกแสนบาทถ้วน)
ปัจจุบันคดีอยู่ระหว่างพิจารณา
ทั้งนี้ศาลชั้นต้นมีคำสั่งว่าคดีมีมูลให้นัดพร้อมและสอบคำให้การจำเลยทั้งสองในวันที่ 3 เมษายน 2555
เวลา 9.00 น.

บริษัทย่อย บริษัท อาดามัส เวิลด์ จำกัด (“AW”) (“บริษัท”)
ได้ถูกฟ้องร้องเรียกค่าเสียหายจากบริษัท แอปโซลูท อิมแพค จำกัด (มหาชน) ซึ่งบริษัทได้ว่าจ้าง
สำนักงานทนายความณัฐวุฒิ กลิ่นนรันดร์ เป็นทนายสู้คดี โดยมีรายละเอียดดังนี้

คดีแพ่งหมายเลขดำที่ 1292/2554 ของศาลแพ่ง ระหว่าง บริษัท แอปโซลูท อิมแพค จำกัด
(มหาชน) โจทก์ กับ บริษัท อาดามัส เวิลด์ จำกัด จำเลย จำนวนทุนทรัพย์ 9,875,000.46
ข้อหาผิดสัญญาให้ชำระหนี้

บริษัท แอปโซลูท อิมแพค จำกัด (มหาชน) ได้เป็นโจทก์ยื่นฟ้องบริษัท อาดามัส เวิลด์ จำกัด
จำเลย ฐานความผิดเรื่องผิดสัญญาและให้ชำระหนี้ คดีอยู่ในระหว่างการพิจารณาคดีของศาล
โดยนัดสืบพยานโจทก์ในวันที่ 14 และ 15 กุมภาพันธ์ 2555 เวลา 9.00 น. ถึงเวลา 16.30 น.
และนัดสืบพยานจำเลยในวันที่ 16 และ 17 กุมภาพันธ์ 2555 เวลา 9.00 น. ถึงเวลา 16.30
น.

สำนักงานทนายความณัฐวุฒิ กลิ่นนรันดร์ มีความเห็นว่า ตามคำฟ้องของโจทก์นั้น
โจทก์ฟ้องจำเลยผิดสัญญา ซึ่งข้าพเจ้าได้สอบข้อเท็จจริงเบื้องต้นแล้ว ได้ความว่า
บริษัทโจทก์เป็นฝ่ายผิดสัญญา ไม่สามารถดำเนินงานตามสัญญาจ้างได้
ซึ่งหนี้ที่โจทก์ฟ้องเรียกร้องนั้นยังเป็นหนี้มีข้อต่อสู้
ยังไม่เป็นที่แน่นอนว่าจำเลยจะต้องชำระหนี้ให้แก่โจทก์ตามฟ้องหรือไม่